**Magnifica viziune**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu degetul încrucișat spre ceruri

de-ar fi să jur, cum o făceam în școală,

Voi aclama din nou către eteruri:

EȘTI IREALĂ!

De aș putea ca versul să cuprindă

ceea ce simt, fără de vre-o greșeală,

La Univers mi l-aș fixa drept grindă:

EȘTI IREALĂ!

În fața ta și timpul se comprimă,

rămâne mut cuprins de stinghereală,

iar gândul meu trăiește într-o rimă:

EȘTI IREALĂ!

De am greșit cu-a mea intruziune

și-mi voi atrage-a lumii asupreală,

Accept să mor avid de-o viziune:

EȘTI IREALĂ!